CELEX: 62021TN0668
Language: lv
Date: 2021-10-15 00:00:00
Title: Lieta T-668/21: Prasība, kas celta 2021. gada 15. oktobrī – Siremar/Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/42
            
         
      Prasība, kas celta 2021. gada 15. oktobrī – Siremar/Komisija
      (Lieta T-668/21)
      (2022/C 2/58)
      Tiesvedības valoda – itāļu
      
         Lietas dalībnieki
      
      
         Prasītājs: Sicilia Regionale Marittima SpA – Siremar (Roma, Itālija) (pārstāvji: B. Nascimbene, F. Rossi Dal Pozzo un A. Moriconi, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2021. gada 17. jūnija lēmumu, it īpaši tā 2. un 3. pantu;
               
            
                  —
               
               
                  pakārtoti, atcelt lēmuma 5. un 6. pantu, kuros ir dots rīkojums atgūt iespējamo atbalstu, šādu atgūšanu pasludinot par tūlītēju un spēkā esošu;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītājs izvirza trīs pamatus.
      
                  1.
               
               
                  Pirmais pamats attiecas uz LESD 107. panta 1. punkta un 108. panta 2. punkta, kā arī uz 2004. gada Pamatnostādņu [par valsts atbalstu grūtībās nonākušu uzņēmumu] glābšanai un pārstrukturēšanai pārkāpumu.
                  
                              —
                           
                           
                              Šajā ziņā tiek norādīts, ka apstrīdētajā lēmumā esot pieļauta tiesību kļūda saistībā ar LESD 107. panta 3. punkta b) apakšpunkta piemērošanu, kā arī saistībā ar 2004. gada Pamatnostādnēm, ciktāl tajā ir secināts, ka atbalsts Siremar glābšanai ir ticis nelikumīgi pagarināts par vienu gadu un nav saderīgs ar LES noteikumiem valsts atbalsta jomā.
                           
                        
            
                  2.
               
               
                  Otrais pamats attiecas uz LESD 107. panta 1. punkta un 108. panta 2. punkta pārkāpumu saistībā ar atbrīvojumiem no dažu nodokļu samaksas.
                  
                              —
                           
                           
                              Šajā ziņā tiek norādīts, ka tiesības uz strīdīgo atbrīvojumu no nodokļiem esot atkarīgas no nosacījumiem, kas vispārīgi ir noteikti attiecībā uz maksātnespējas procedūrām.
                           
                        
            
                  3.
               
               
                  Trešais pamats attiecas uz tiesiskās drošības un labas pārvaldības principu pārkāpumu saistībā ar tiesvedības ilgumu un no tās izrietošo atgūšanas rīkojuma prettiesiskumu.
                  
                              —
                           
                           
                              Šajā ziņā tiek norādīts, ka izmeklēšanas procedūra, kura šobrīd ir apstrīdēta, esot bijusi pārāk ilga, kas ir pretrunā tiesiskās drošības un labas pārvaldības principiem, kā arī ar tiem saistītajiem vispārējiem principiem.